als_Latn dik_Latn azb_Arab
Fëmija juaj tashmë e ka humbur pamjen e tij prej të porsalinduri dhe madje ka gjasa të duket në gadishmëri dhe vigjilent nëse e mbani në këmbë. Kur është i shtrirë me bark, ai mund të jetë në gjendje të ngrejë kokën dhe gjoksin e tij për periudha të shkurtra, dhe duket sikur është duke bërë ushtrime të vogla. Për një kohë shumë të shkurtër, ai do të jetë në gjendje të rrokulliset nga para mbrapa dhe anasjelltas.
Ai është duke u marrë vesh me ju, çdo ditë e më shumë. Kur ju flisni, ai mund të ndalojë së thithuri gishtin e dorës së tij apo të ndërpresë ushqimin për t’ju dëgjuar. Është një ide e mirë që të bisedoni me të, duke përsëritur gugatjet dhe zhurmat e tij. Ju mund ti përshkruani fëmijës se çfarë jeni duke bërë, ndërkohë që lëvizni nëpër dhomë – të folurit me fëmijën tuaj, stimulon zhvillimin gjuhësor të tij, dhe është gjithashtu shumë inkurajues. Kur jeni me miq, pse të mos e përfshini dhe fëmijën tuaj në bisedë dhe ta lejoni atë të dëgjojë se çfarë është duke ndodhur? Shumë shpejt, ai do të fillojë vetë të bëjë të gjitha llojet e ndryshme të zhurmave.
als_Latn als_Latn